આ ઉપરાંત ગત વર્ષ સુધી બ્રિટનની યાદીમાં સામેલ રહેલા દાઉદના ચોથા સરનામા હાઉસ નંબર 29, મારગલ્લા રોડ, એફ 6/2 સ્ટ્રીટ નંબર-22, કરાચીને હવે રેકોર્ડમાં સામેલ નથી કરાયું. દાઉદ ઈબ્રાહિમ મુંબઈમાં 1993માં થયેલા બોંબ વિસ્ફોટનો મુખ્ય આરોપી છે. આ ઘટનામાં 260 લોકોના મોત થયા હતા, જ્યારે 700થી વધુ લોકો ઘાયલ થયા હતા. આ વિસ્ફોટો બાદ દાઉદ ઈબ્રાહિમ ભારતમાંથી ભાગી ગયો હતો અને માનવામાં આવે છે કે ત્યારથી તે પાકિસ્તાનમાં રહે છે. જોકે, પાકિસ્તાન સતત સત્તાવાર રીતે દાઉદ ત્યાં હોવાનો ઈનકાર કરતું રહ્યું છે.